Wan de wesayîtê zirxinî ke goreyê qeydeyanê trafîkî nê, bi keyfê xo têgerenî, tay mend ke bibê sebebê yew felaketî. Qezaya Tûşba ya Wanî de wesayîtê lejkerî û sivîlî piro ginayî. Wextê piroginayîşî de wesayîtê zirxinî nêvindete û wesayîtê sivîlî bi metrayan eşt durî. Qeza de merde û birîndar çin ê.
Qezaye dima binatê şar û cendirmeyan de lej vejîya. Dima ra zî polîsî ameyî cayê qewimîyayîşî û polîsan şofêrê wesayîtê sivîlan tepişt. Cendirmeyo ke wesayîtê zirxinî ramitêne îdîa kerd ke ey wesayîtê sivîlî nêdîyo.
Hedîse ra dima polîsan dorme girewt binê abluqa.
